| *Aix* |
| --- |
| Parella de *Aix sponsa* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Anatinae |
| Xénero: | ***Aix***F. Boie, 1828 |

 |
| Especies |
| * *Véxase o texto*
 |
| Sinonimia |
| * *Véxase o texto*
 |

***Aix*** é un xénero de aves da orde das anseriformes, familia dos anátidos e subfamilia dos anatinos, que inclúe dúas especies de patos do hemisferio norte que mostran un marcado dimorfismo sexual, e que foron domesticados e son criados polas súas calidades ornamentais.

Taxonomía
---------

### Descrición

O xénero foi descrito en 1828 polo zoólogo alemán Friedrich Boie.

### Etimoloxía

*Aix* é unha palabra do grego antigo usada por Aristóteles para referirse a unha ave mergulladora descoñecida, pero que se supón que era un ganso pequeno, un somorgullo ou un pato.

### Sinónimo

Ademais de polo seu nome actualmente válido o xénero coñeceuse tamén polo sinónimo:

* *Aeix* Anon. 1883

### Especies

Como quedou dito, o xénero *Aix* inclúe dúas especies.

* *Aix galericulata* (o pato mandarín)
* *Aix sponsa* (a especie tipo)

Ademais, encontráronse algunhas especies fósiles, como *Aix praeclara*, do mioceno medio de Mongolia.

### Nota taxonómica

Anteriormente estas especies foron incluídas nun grupo parafilético intermedio entre os anatinos e os tadorninos, e aínda non está moi claro se deberían situarse na subfamilia dos anatinos ou na dos tadorninos.

Hábitat
-------

Macho de *Aix galericulata*.
Ambas as especies migran desde as partes setentrionais das súas respectivas áreas de distribución para invernar no sur da área de distribución.

Habitan en regatos e lagoas arboradas de augas tranquilas.

Características
---------------

As dúas especies son xeralmente consideradas moi atractivas, especialmente os machos multicolores. O xénero presenta un marcado dimorfismo sexual, sendo as femias máis pequenas e menos coloridas.

Dieta
-----

Aliméntanse de pequenos crustáceos, insectos e materia vexetal. O pato mandarín é principalmente vexetariano.

Reprodución
-----------

As dúas especies reproducúcense unha vez ao ano. Son monógamos. O apareamento prodúcese entre febreiro e abril, dependendo da latitude. O tamaño da posta é entre 6 e 15 ovos, e o período de incubación é duns 30 días. Os paatiños son precoces. Saen do niño cun día de vida e son coidados pola nai durante uns 60 días. Os inmaturos teñen unha taxa de mortalidade moi elevada. Os adultos viven normalmente 3 ou 4 anos.

Estado de conservación
----------------------

Ambas as especies están afectadas pola perda de hábitat. A medida que o desenvolvemento humano segue a expandirse, as áreas boscosas preferidas por estes patos seguen a diminuír. A partir de 2016, ambas as especies foran avaliadas pola Unión Internacional para a Conservación da Natureza e dos Recursos Naturais como *LC* (pouco preocupante).

Notas
-----

1. ↑  *Aix* F. Boie, 1828 no ITIS.
2. 1 2  *Aix* Boie, 1828 na BioLib.
3. ↑  Jobling, James A. (2010): *The Helm Dictionary of Scientific Bird Names*. London: Christopher Helm. ISBN 978-1-4081-2501-4. p. 37.
4. ↑  *Aix* F.Boie, 1828 no GBIF.
5. ↑  Peterson, A. P. Zoonomen. Zoological Nomenclature - *Anseriformes*
6. ↑  Wood Duck (*Aix sponsa*) en "All About Birds". Cornell Lab of Ornithology.
7. ↑  N. V. Zelenkov e E. N. Kurochkin (2012): "Dabbling ducks *(Aves: Anatidae)* from the Middle Miocene of Mongolia", *Paleontological Journal*, **46** (4): 421–429. resumo en inglés.
8. ↑  Johnson, Kevin P. & Sorenson, Michael D. (1999): "Phylogeny and biogeography of dabbling ducks (genus *Anas*): a comparison of molecular and morphological evidence" (PDF). *Auk* **116** (3): 792–805.
9. ↑  Madge, Steve & Burn, Hilary (1987): *Wildfowl: an identification guide to the ducks, geese and swans of the world*. London: Christopher Helm. ISBN 978-0-7470-2201-5.
10. ↑  BirdLife International (2012): *Aix galericulata* na *Lista vermella* da UICN. Versión 2022-1. Consultada o 1 de decembro de 2022.
11. ↑  BirdLife International (2012): *Aix sponsa* na *Lista vermella* da UICN. Versión 2022-1. Consultada o 1 de decembro de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Aix Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Aix*** |

### Bibliografía

* Carboneras, Carles; del Hoyo, Josep; Elliot, Andrew & Sargatal, Jordi (1992): "Family Anatidae" en *Handbook of the Birds of the World. Volume 1 (Ducks, Geese and Swans)*. Barcelona: Lynx Edicions. ISBN 84-87334-10-5.

### Outros artigos

* Anseriformes
* Anátidos
* Anatinos
* *Aix galericulata*
* *Aix sponsa*

### Ligazóns externas

* *Aix* na ADW.
* *Aix* na NCBI.

|  |  |
| --- | --- |
| Control de autoridades | 
* Wd: Q131450
* LCCN: sh88007169

 |

|  |  |
| --- | --- |
| Identificadores taxonómicos | 
* ADW: Aix
* Dyntaxa: 1009505
* EPPO: 1AIXXG
* FE: 96493
* FE-New: ID
* Fossilworks: 289517
* GBIF: 2498386
* GlobalSpecies: 110294
* iNaturalist: 7105
* ITIS: 175121
* NBN: NHMSYS0000530136
* NCBI: 8831
* Plazi: ID
* Soortenregister: 139912
* uBio: 2005
* WoRMS: 158937
* ZooBank: ID

 |